רעיה המאיר

רעיה המאיר (28 באוגוסט 1945 – 18 בפברואר 2021) הייתה משוררת ישראלית.

ביוגרפיה 
רעיה המאיר נולדה בברית המועצות באוגוסט 1945, באזור הרי אורל. היא עלתה לארץ ישראל בגיל 14, בשנת 1960, עם אימה פניה ואחותה נילי. אביה בני שהיה מסורב עלייה נשאר ברוסיה עוד כשנתיים. היא גדלה והתחנכה בנתניה. למדה בתיכון בר-אילן בנתניה.

מיד בתום לימודיה בתיכון התקבלה לאוניברסיטה העברית בירושלים ללימודי לשון עברית וספרות רוסית. באוניברסיטה העברית למדה אצל המשוררת פרופסור לאה גולדברג. כמו כן היא הייתה בוגרת בית הספר לחינוך של אוניברסיטת תל אביב.

ב־1986 יצאה לשליחות עם בעלה יגאל המאיר למקסיקו, שם שהו שנתיים. לאחר מכן יצאו לשליחות בסנט פטרסבורג ברוסיה מטעם הסוכנות היהודית, שם היא ריכזה את החינוך היהודי-ציוני ברחבי ברית המועצות. עבודתה כללה השתלמויות והכשרת מורים לעברית, ושליחות חינוכית ציונית מטעם משרד החינוך והסוכנות היהודית בסנט פטרסבורג.

היא שימשה מורה ומנחה להנחלת הלשון העברית מטעם משרד החינוך והתרבות וכן לימדה הנחיית הורים וייעוץ חינוכי.

רעיה המאיר הייתה מנהלת היחידה לחבר העמים בסוכנות היהודית והייתה פעילה במאבק לשחרור אסירי ציון. כמו כן לימדה עולים חדשים עברית במסגרת נעל"ה.

המאיר פרסמה ארבעה ספרי שירה בין השנים 2015 ל-2020. חברה באגודת הסופרות והסופרים העבריים.

המאיר גרה עם בעלה, יגאל המאיר, בנתניה והייתה אם לשלושה ילדים וסבתא.

היא נהרגה בתאונת דרכים ב-2021 בגיל 75, והובאה למנוחת עולמים בבית העלמין "מנוחת עולם" בנתניה.

ספריה 
 בצל האלמוגן (נתניה: הוצאת פיוטית, 2015)
 זה לא וידוי (נתניה: הוצאת פיוטית, 2017)
 טיפות אחרונות (נתניה: הוצאת פיוטית, 2019)
 סוסים רעבים מחכים לשמש (נתניה: הוצאת פיוטית, 2020)

קישורים חיצוניים 

 
 רעיה המאיר, באתר אוצר הספרות העברית
 הרצל ובלפור חקק, האור הפנימי באתר NEWS1 מחלקה ראשונה, 2.9.2020
 רעיה המאיר באירוע בין שואה לתקומה באתר יוטיוב, 24.4.2017
 איל באבד, בצל האלמוגן – משירי רעיה המאיר 2.11.2015
 טוהר חלפון, קורא בצבע – אמנות שהיא קסם אמיתי באתר נתניה און ליין, 4.2.2017

הערות שוליים 

משוררות ישראליות
משוררים ישראלים
שליחי הסוכנות היהודית
שליחות הסוכנות היהודית
עולות בשנות ה-1960
עולים בשנות ה-1960
ישראליות ילידות ברית המועצות
ישראלים ילידי ברית המועצות
בוגרות תיכון אמי"ת בר-אילן (נתניה)
בוגרי תיכון אמי"ת בר-אילן (נתניה)
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות אוניברסיטת תל אביב
בוגרי אוניברסיטת תל אביב
נתניה: אישים
הרוגות תאונות דרכים בישראל
הרוגי תאונות דרכים בישראל
ישראליות שנולדו ב-1945
ישראלים שנולדו ב-1945
ישראליות שנפטרו ב-2021
ישראלים שנפטרו ב-2021
אישים הקבורים בנתניה